text: ঢাকা প্লাটুন হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্টে বাংলাদেশ প্রিমিয়ার লীগ-এ বাংলাদেশের ঢাকাকে উপস্থাপন করে। ২০১৫-এর প্রতিযোগিতার পর প্লাটুন বিপিএল-এর সপ্তম সদস্য দল হিসাবে আত্মপ্রকাশ করে, এবং অনুমান করা হয় যে ২০১৯ এর সংস্করণে অংশগ্রহণ করবে। দলটি শের-ই-বাংলা ক্রিকেট স্টেডিয়াম, মিরপুরকে তাদের সদরদপ্তর হিসাবে ব্যবহার করে। যেখানে প্রথম-শ্রেণীর ক্রিকেটের সাথে সম্পৃক্ত ঢাকা বিভাগ ক্রিকেট দল, ঢাকা মেট্রোপুলিশ ক্রিকেট দল সহ তিনটি দল খেলে থাকে।
  
  দলটি মূলত ২০১২ সালে বিপিএলের উদ্বোধনী মৌসুমের সময় ঢাকা গ্ল্যাডিয়েটরস নামে প্রতিষ্ঠা করা হয় এবং দলটি ২০১২ ও ২০১৩ মৌসুমের শিরোপা অর্জন করে। গ্ল্যাডিয়েটরস হচ্ছে একমাত্র দল যা ২০১৩ সালে বিপিএল ২য় আসরের পর বিলুপ্ত করা হয়। ফ্রাঞ্চাইজ বিক্রি করা হয় বাংলাদেশী টেক্সটাইল কোম্পানী বেক্সিমকো গ্রুপের কাছে এবং ঢাকা ডায়নামাইটস হিসাবে দলটিকে পুনর্গঠন করা হয়।
  
  ২০১৫ বিপিএল আসরে, প্লাটুনের কোচের দায়িত্বে ছিলেন, সাবেক দক্ষিণ আফ্রিকান ক্রিকেটার  মিকি আর্থার, অধিনায়কের দায়িত্বে ছিলেন শ্রীলঙ্কান ক্রিকেটার কুমার সাঙ্গাকারা বাংলাদেশী খেলোয়াড় নাসির হোসেন দলের "আইকন" খেলোয়াড় হিসাবে নির্বাচিত হন।
  
  ১৬ নভেম্বর ২০১৯, যমুনা ব্যাংক-এর অর্থায়নে ঢাকা প্লাটুন হিসাবে দলটির পুনঃনামকরণ করা হয়।
  
  থাম্ব|ডান|ঢাকা ডায়নামাইটসের পূর্বের লোগো
  
  ক্রিকেট গ্রাউন্ড
  ঢাকা ডায়নামাইটস-এর হোম গ্রাউন্ড হল শের-ই-বাংলা জাতীয় ক্রিকেট স্টেডিয়াম। স্টেডিয়ামটি ঢাকার মিরপুরে অবস্থিত। ২০০৬ সালে তৈরি এই ক্রিকেট স্টেডিয়ামের ধারণ ক্ষমতা ৩৬ হাজার। প্রথমে স্টেডিয়ামটির নামকরণ করা হয়েছিল মিরপুর স্টেডিয়াম, পরবর্তীতে বাংলাদেশ সরকার নাম পরিবর্তন করে রাখে শের-ই-বাংলা ক্রিকেট স্টেডিয়াম।
  
  রেকর্ড
  
  বিজ্ঞাপনী উদ্যোগ
  
  বর্তমান দল
  
  কর্মকর্তা ও সহায়ক কর্মী
  
   প্রধান কোচ –  মোহাম্মদ সালাহউদ্দিন
   বোলিং কোচ –  সৈয়দ রাসেল
   দল পরিচালক –  গাজী গোলাম মর্তুজা
   দলের স্পন্সর — যমুনা ব্যাংক লিমিটেড
  
  আরও দেখুন 
   ২০১২ বাংলাদেশ প্রিমিয়ার লীগ
   ২০১৩ বাংলাদেশ প্রিমিয়ার লীগ
   ২০১৯-২০ বাংলাদেশ প্রিমিয়ার লীগ
  
  তথ্যসূত্র
  
  বিষয়শ্রেণী:বাংলাদেশে ক্রিকেট
  বিষয়শ্রেণী:বাংলাদেশ প্রিমিয়ার লীগের দলসমূহ
title: ঢাকা প্লাটুন